**ΤΟ ΕΡΩΤΗΜΑΤΟΛΟΓΙΟ**

* αποτελείται από διάφορες ερωτήσεις που διερευνούν διαφορετικά θέματα,
* είναι απαραίτητο να ομαδοποιούνται οι ερωτήσεις και να δημιουργούνται επί μέρους ενότητες, έτσι ώστε να μην προκαλείται σύγχυση και παρερμηνείες στους συμμετέχοντες.

Για παράδειγμα, σε μια μελέτη που διερευνά τη σχέση μεταξύ δημογραφικών χαρακτηριστικών και στάσεων και γνώσεων των πολιτών σε σχέση με τα κοινωνικά δίκτυα το ερωτηματολόγιο πρέπει να αποτελείται από τρεις επί μέρους ενότητες ερωτήσεων: (α) δημογραφικά χαρακτηριστικά, (β) στάσεις αναφορικά με τα κοινωνικά δίκτυα (γ) γνώσεις αναφορικά με τα κοινωνικά δίκτυα (δ) προτιμήσεις κοινωνικών δικτύων ώστε τα αποτελέσματα να συσχετίζονται με τα δημογραφικά χαρακτηριστικά.

Η μορφή του ερωτηματολογίου

* Να είναι καλαίσθητη η μορφή του ερωτηματολογίου με την ύπαρξη ευανάγνωστου και ομοιόμορφου κειμένου
* Η απλή και σαφής μορφή ενός ερωτηματολογίου δεν προκαλεί κόπωση και προδιαθέτει θετικά τους συμμετέχοντες για τη συμπλήρωσή του.
* Οι απαντήσεις σε ερωτήσεις παρόμοιας μορφής να είναι ομοιόμορφες, έτσι ώστε αφ’ ενός να μη δημιουργείται σύγχυση στους συμμετέχοντες και αφ’ ετέρου να αυξάνεται η εγκυρότητα και η αξιοπιστία του ερωτηματολογίου.

Για παράδειγμα, εάν σε ένα ερωτηματολόγιο χρησιμοποιηθούν 10 ερωτήσεις για τη μέτρηση της ικανοποίησης των επισκεπτών από τις παρεχόμενες υπηρεσίες ενός οργανισμού, τότε κάθε μια από τις 10 ερωτήσεις πρέπει να αντιστοιχηθεί σε ένα ξεχωριστό στοιχείο Likert και επί πλέον οι πιθανές απαντήσεις και στις 10 ερωτήσεις να είναι του τύπου **«καθόλου», «λίγο», «αρκετά», «μέτρια» ή «πολύ» ή του τύπου «διαφωνώ τελείως», «διαφωνώ», «ούτε συμφωνώ/ ούτε διαφωνώ», «συμφωνώ» ή «συμφωνώ τελείως».**

Σε κάθε περίπτωση, οι απαντήσεις σε ερωτήσεις παρόμοιας μορφής πρέπει να είναι ομοιόμορφες και να απαντούν στα ερευνητικά ερωτήματα. Μπορούν να αφιερώνονται 2 έως 4 ερωτήσεις για κάθε ερευνητικό ερώτημα.

Ιδιαίτερη προσοχή χρειάζεται στη λογική αλληλουχία των ερωτήσεων, έτσι ώστε αφ’ ενός να μη δημιουργείται σύγχυση στους συμμετέχοντες και αφ’ ετέρου να διευκολύνεται αργότερα η κωδικοποίηση των απαντήσεων και η εισαγωγή των στοιχείων στις κατάλληλες βάσεις δεδομένων. Κατά τη συμπλήρωση του ερωτηματολογίου, οι συμμετέχοντες πρέπει να κατευθύνονται σωστά στις επόμενες ερωτήσεις. Για το λόγο αυτόν είναι απαραίτητο οι οδηγίες συμπλήρωσης του ερωτηματολογίου να είναι απλές, σαφείς και κατανοητές από όλους τους συμμετέχοντες ανεξαρτήτως δημογραφικών χαρακτηριστικών και ιδιαίτερα του εκπαιδευτικού και οικονομικού επιπέδου.

Για παράδειγμα, εάν η ερώτηση είναι «κατέχετε θέση διευθυντή/ προϊστάμενου στο οργανισμό όπου εργάζεστε;», τότε οι πιθανές απαντήσεις είναι «ναι» ή «όχι». Ανάλογα με την απάντηση, οι συμμετέχοντες θα πρέπει να κατευθυνθούν από τις οδηγίες του ερωτηματολογίου στην επόμενη ερώτηση στην οποία πρέπει να απαντήσουν, καθώς ορισμένες ερωτήσεις αφορούν μόνο σε αυτούς που κατέχουν θέση διευθυντή/προϊστάμενου, ενώ ορισμένες άλλες ερωτήσεις αφορούν μόνο σε αυτούς που δεν κατέχουν θέση διευθυντή/προϊστάμενου.

**ΠΙΝΑΚΑΣ Likert**

Η τυπική δομή ενός στοιχείου Likert, στο οποίο υπάρχουν 5 πιθανές απαντήσεις σε διατεταγμένη κλίμακα αναφορικά με το βαθμό συμφωνίας (ή βαθμό διαφωνίας) με μια δήλωση/πρόταση.

(Παρακαλώ, κυκλώστε την απάντηση που σας εκφράζει περισσότερο)

|  |  |  |  |  |
| --- | --- | --- | --- | --- |
| Διαφωνώ τελείως | Διαφωνώ | Ούτε διαφωνώ/ούτε συμφωνώ | Συμφωνώ | Συμφωνώ τελείως |
| 1 | 2 | 3 | 4 | 5 |

**Πίνακας 3. Υπόδειγμα ερωτηματολογίου με μια ανοιχτή ερώτηση.**

1. Ποιο είναι το φύλο σας;

Άνδρας

Γυναίκα

2. Ποια είναι η ηλικία σας (σε έτη); \_\_\_\_\_\_\_

3. Ποια είναι η οικογενειακή σας κατάσταση;

Άγαμος(η)

Έγγαμος(η)

Διαζευγμένος(η)

4. Ποιο είναι το εκπαιδευτικό σας επίπεδο;

Απόφοιτος(η) δημοτικού

Απόφοιτος(η) γυμνασίου

Απόφοιτος(η) λυκείου

Απόφοιτος(η) ΑΕΙ

Κάτοχος μεταπτυχιακού τίτλου

Κάτοχος διδακτορικού τίτλου

5. Ποιο πιστεύετε ότι είναι το σημαντικότερο πρόβλημα στις παρεχόμενες

υπηρεσίες υγείας στα νοσοκομεία (επιλέξτε μόνο μία απάντηση);

Η έλλειψη οργάνωσης

Το υψηλό κόστος

Ο μεγάλος χρόνος αναμονής

Άλλο

Παρακαλώ, προσδιορίστε: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

8. Πόσο ικανοποιημένος(η) είστε από τις παρεχόμενες υπηρεσίες υγείας

στα νοσοκομεία;

|  |  |  |  |  |
| --- | --- | --- | --- | --- |
| Καθόλου | Λίγο | Μέτρια | Αρκετά | Πολύ |
| 1 | 2 | 3 | 4 | 5 |

9. Πόσο ικανοποιημένος(η) είστε από τη συμπεριφορά του διοικητικού

προσωπικού στα νοσοκομεία;

Καθόλου Λίγο Μέτρια Αρκετά Πολύ

1 2 3 4 5

* Η χρήση του κατάλληλου ερωτηματολογίου σε μια μελέτη είναι πρωταρχικής σημασίας για τη συλλογή των αναγκαίων δεδομένων με εγκυρότητα και αξιοπιστία.
* Με τον τρόπο αυτόν μειώνεται το συστηματικό και το τυχαίο σφάλμα σε μια μελέτη και εξάγονται πιο ασφαλή συμπεράσματα.
* Οι ερευνητές πρέπει να δίνουν ιδιαίτερη προσοχή στα ερωτηματολόγια που χρησιμοποιούν είτε πρόκειται για νέα ερωτηματολόγια είτε για ερωτηματολόγια που έχουν χρησιμοποιηθεί σε προγενέστερες μελέτες.
* Η κατάλληλη διαμόρφωση του ερωτηματολογίου είναι καθοριστικής σημασίας για τη συμπλήρωσή του από τους υποψήφιους συμμετέχοντες. Τ
* ο ερωτηματολόγιο που χρησιμοποιείται σε μια μελέτη πρέπει να είναι όσο το δυνατόν πιο σύντομο, περιεκτικό και σαφές.
* Επί πλέον, πρέπει να είναι διατυπωμένο, δομημένο και μορφοποιημένο σωστά, έτσι ώστε να αυξάνεται το ποσοστό απόκρισης των συμμετεχόντων.